Piret Voolaid

Piret Voolaid (sündinud 23. aprillil 1971) on eesti folklorist.

Üldist

Piret Voolaid lõpetas 1996. aastal Tartu Ülikooli eesti ja võrdleva rahvaluule erialal, 2005. aastal kaitses Tartu Ülikoolis magistrikraadi (magistritöö "Eesti mõistatuste perifeerne aines: elektroonilised andmebaasid internetis").
Aastatel 2005–2011 õppis samas doktorantuuris. Doktoriväitekirjas "Eesti mõistatused kui pärimusliik muutuvas kultuurikontekstis" analüüsis ja mõtestas eesti mõistatusi kogu oma liigilises mitmekesisuses kui traditsioonidel põhinevat loomeprotsessi, mille sisulised tähendused ja tõlgendused on tugevalt seotud sotsiokultuurilise keskkonnaga. Töö põhifookuses on mõistatuste tänapäeval elujõulised allvormid (keerdküsimused, liitsõnamängud, lühendmõistatused, piltmõistatused jne), mis erinevad oma sisult ja vormilt oluliselt vanematest traditsioonilistest mõistatustest. Töös demonstreeritakse mõistatuste alaliikides toimunud muutusi ja näidatakse, kuidas ühiskondlik-kultuuriline (sh poliitiline, etniline, majanduslik ja tehnoloogiline) ümbrus mõjutab pidevalt mõistatuste žanri vormilist ja sisulist koostist.
1993. aastal asus tööle Teaduste Akadeemia Eesti Keele ja Kirjanduse Instituudi folkloristika osakonnas vanemlaborandina. Aastatel 2000–2005 oli Eesti Kirjandusmuuseumi folkloristika osakonnas assistent, aastatel 2005–2012 samas teadur. Aastast 2013 töötab Eesti Kirjandusmuuseumi folkloristika osakonnas vanemteaduri ametikohal, alates 2016. aasta aprillist Eesti-uuringute tippkeskuse tegevjuhi ülesannetes.
Peamised uurimisteemad on folkloori lühivormid (mõistatuste liigiline mitmekesisus ja sotsiokultuurilised kontekstid, vanasõnade kaasaegsed kasutuskontekstid), laste- ja noortefolkloor kui ühiskondlike muutuste ja hoiakute indikaator, meediafolkloor, sh interneti sotsiaalmeedia ilmingud, multimodaalsed ja visuaalsed folkloorivormid (nt paröömiline grafiti, piltmõistatused, arvutimängud) kui nüüdisühiskonna sünkreetlised kultuurinähtused, spordifolkloor kui kogukonna sidustraditsioon.

Teaduskorralduslik tegevus

2016−...    Eesti-uuringute Tippkeskuse tegevjuht
2015−...    Eesti Kirjandusmuuseumi teadusnõukogu liige
2015−...    Rahvusvahelise Etnoloogia ja Folkloori Seltsi SIEF (Société Internationale d´Ethnologie et de Folklore) liige
2014−...    Rahvusvahelise Parömioloogia Assotsiatsiooni (International Association of Paremiology, AIP - IAP) liige
2011−...    Ajakirjade Mäetagused: Hüperajakiri ja Folklore: Electronic Journal of Folklore ülevaatetoimetaja
2004−...    Akadeemilise Rahvaluule Seltsi liige
2002−...    Eesti Olümpiaakadeemia liige
2016    Eesti-uuringute Tippkeskuse konverentsi " Eesti-uuringute interdistsiplinaarsed dialoogid" (28.–29. aprillil 2016 Jõgevamaal Tõrve külas) korraldaja
2016    Eesti-uuringute Tippkeskuse aastakonverentsi ja Kreutzwaldi päevade 60. konverentsi "Suuline ja kirjalik kultuuris: põimumised ja põrkumised" (12.–13. detsembril 2016 Eesti Kirjandusmuuseumis) korraldaja
2014    Üheksanda folkloristide talvekonverentsi "Folkloor ja sidusus" (26.–27. veebruaril 2014 Uhtjärve Ürgoru Nõiariigis) korraldaja
2014    Akadeemik Arvo Krikmanni juubelisümpoosioni "Scala naturae" (18. augustil 2014 Eesti Teaduste Akadeemias) korraldaja
2010−2011    Üle-eestilise lasteaiapärimuse kogumisvõistluse 2011 korraldaja
2010−2017    Lasteaiaõpetajate iga-aastaste eesti keele koolitusseminaride (www.folklore.ee/kp/lp) korraldamine
2009−2011    Eesti Kultuurkapitali rahvakultuuri sihtkapitali nõukogu liige
2006    Eesti Kultuuriloo ja Folkloristika Keskuse aastakonverentsi "Tsensuur ja enesetsensuur" (1.–2. novembril 2006 Rõuges) korraldaja
2006−2007    Üle-eestilise koolipärimuse kogumisvõistluse 2007 korraldustoimkonna liige
2005    Folkloristide talvekonverentsi "Haldjas 10" (15.–16. detsembril 2005 Marguse Puhkekeskuses) korraldaja
2003    Fraseoloogiakonverentsi (23. novembril 2003 Eesti Kirjandusmuuseumis) korraldaja

Valik publikatsioone

Voolaid, Piret; Järv, Risto; Ots, Loone (2018). Kes otsib, see leiab. 1111 eesti vanasõna selgituste ja kommentaaridega. Tallinn: Rahva Raamat.
Voolaid, Piret (2018). Новая визуальная жизнь шуточных вопросов в интернет-мемах. Sator, 19, 397−416. 10.7592/Sator.2018.19.15.
Voolaid, Piret (2017). Eesti rahvussport – suurtest narratiividest variatiivse ja humoorika/iroonilise rahvaretoorikani. Mäetagused, 69, 109−132.10.7592/MT2017.69.voolaid.
Voolaid, Piret (2017). Mõistatused ja mõistatamine Virumaal. Mäetagused, 66, 115−138.MT2017.66.voolaid.
Voolaid, Piret (2016). Children’s Funny Remarks in the Field of Linguistic Humour Theory. Folklore. Electronic Journal of Folklore, 64, 159−180.10.7592/FEJF2016.64.voolaid.
Laineste, Liisi; Voolaid, Piret (2016). Laughing across borders: Intertextuality of Internet memes. European Journal of Humour Research, 4 (4), 26−49.10.7592/EJHR2016.4.4.laineste.
Voolaid, Piret (2016). Värvisõnad ja värvisümbolid eesti mõistatuste alaliikides. Mäetagused, 2, 69−98.10.7592/MT2016.64.voolaid.
Voolaid, Piret (2015). Lapsesuufolkloor lingvistilise huumoriteooria vaateväljas: Suulistel ütlustel põhinev kirjalik traditsioon. Keel ja Kirjandus, 12, 841−858.
Granbom-Herranen, Liisa; Babič, Saša; Voolaid, Piret (2015). Proverbial Expressions in Newspapers. A Study in Estonia, Finland and Slovenia. Traditiones : zbornik Instituta za slovensko narodopisje in Glasbenonarodopisnega inštituta ZRC SAZU = Acta Instituti ethnographiae et Instituti ethnomusicologiae Slovenorum, 44 (3, 1), 5−32.
Voolaid, Piret (2015). New Estonian Paremiological Database: Proverbs in Graffiti. In: Soares, Rui JB; Lauhakangas, Outi (Ed.). 8º Colóquio Interdisciplinar sobre Provérbios: 8th Interdisciplinary Colloquium on Proverbs: Tavira - Portugal, 02-09 Nov 2014 (542−554). Tavira 2015: International Association of Paremiology.
Voolaid, Piret (2014). Olümpiavõitja kui rahvuskangelane: folkloristlik vaade ühele dopingujuhtumile. Mäetagused. Elektrooniline ajakiri, 58, 53−84.10.7592/MT2014.58.voolaid.
Voolaid, Piret (2014). Collecting and Representing Newer Paremiological Forms: The Academic Online Database of Paremic Graffiti. In: Baran, Anneli; Laineste, Liisi; Voolaid, Piret (Ed.). Scala naturae: Festschrift in Honour of Arvo Krikmann: for his 75th birthday (225−240).. Tartu: Eesti Kirjandusmuuseumi Teaduskirjastus.
Baran, Anneli; Laineste, Liisi; Voolaid, Piret (2014). Scala naturae. Festschrift in Honour of Arvo Krikmann: for his 75th birthday. Tartu: Eesti Kirjandusmuuseumi Teaduskirjastus.
Voolaid, Piret (2010). Humorous Interpretations of Abbreviations as a Socio-Cultural Phenomenon. Folklore. Electronic Journal of Folklore, 46, 61−82.
Voolaid, Piret (2009). Narratiivsed piltmõistatused - mitme folkloorižanri piirinähtus. Keel ja Kirjandus, 7, 473−488.